**PROPOZICIJE NATJEČAJA**

**RAZGLEDNICA MOGA MJESTA** „ škljocni“ za sjećanje

Osnovna škola Vladimir Nazor Budinščina poziva učenike Vaše škole da sudjeluju na likovnom natječaju

 **RAZGLEDNICA MOGA MJESTA** „ škljocni“ za sjećanje

Učenici trebaju u likovnom radu, slobodnom likovnom tehnikom na papiru izraditi (nacrtati, oslikati) neki detalj svoga mjesta iz kojeg će se prepoznati to mjesto.

Cilj natječaja je približiti učenicima likovnu umjetnost i razvijati ljubav i ponos prema zavičaju (mjestu/gradu) u kojem žive, sačuvati od zaborava kulturno- povijesni identitet mjesta i očuvati i izvući iz zaborava razglednicu kao kulturno, povijesno i tradicijsko naslijeđe te uvelike zaboravljen način komunikacije među ljudima. U konačnici, cilj natječaja je popularizacija razglednica. Na taj bi način, uz kreativan i zabavan rad učenika, dobili razglednice cijele Lijepe naše kao edukativan, uporabni i turistički materijal.

Propozicije natječaja:

- sudjelovati mogu učenici od 5. do 8. razreda osnovnih škola Republike Hrvatske.

-svaki učenik može poslati najviše 1 likovni rad s motivima svoga mjesta/grada tako da fotografira/skenira svoj likovni rad i zajedno s podacima (ime, prezime, razred, škola) i popunjenom te skeniranom/fotografiranom privolom roditelja pošalje na e-mail: razglednica-moga-mjesta@os-vnazor-budinscina.skole.hr do 20.5.2020.godine.

(Molimo učenike/roditelje da pripaze na jasnoću fotografiranog/skeniranog likovnog rada te da sačuvaju original kako bi se,eventualno, iskoristio za potrebe izložbe).

**-škola domaćin će po završetku natječaja prirediti virtualnu izložbu likovnih radova pristiglih do roka natječaja.**

**Nagrade za učenike:**

I nagrada - 30 razglednica s prvonagrađenim učeničkim likovnim radom,

II. nagrada- 20 razglednica s drugonagrađenim učeničkim likovnim radom,

III. nagrada -10 razglednica s trećenagrađenim učeničkim likovnim radom.

U nadi da ćemo kroz likovne radove učenika upoznati Lijepu našu i osjetiti bliskost i zajedništvo u ovim nepredvidivim danima,

 lijepi pozdrav!

***#ostanidoma***

 Ravnateljica: Renata Kreber-Mikšaj